נפוליון - חי או מת!

נפוליון – חי או מת! הוא מחזה מאת נסים אלוני אשר הועלה לראשונה בתיאטרון בימות בחודש אוקטובר 1970. המחזה נפתח בסוף המאה העשרים ובמרכזו השד של נפוליאון בונפרטה מצליח לברוח מעולם השדים, ולחזור אל המאה התשע עשרה במטרה להזהיר את עצמו מלפלוש לרוסיה. במקביל רוצח שכיר בשם דון-בריגלה נשכר להביא את נפוליון "חי או מת", אך השניים, נפוליון המת והרוצח, מתקשים למצוא את נפוליון האמיתי מכיוון שישנו ריבוי של נפוליונים מתחזים. המחזה הועלה במקור בתיאטרון בימות (בהנהלתו של יעקב אגמון) בשנת 1970, כמחזה מוזיקלי כולל שירים בהלחנתו של גארי ברתיני. במאי ההצגה היה אלוני עצמו, המעבד המוזיקלי היה יוסי מר-חיים ואת התפאורה הכין שלמה ויתקין. השחקנים: איצקו רחמימוב, יוסי פולק, אדית אסטרוק, שולה חן, גליה ישי, חנה רוט, הוגו ירדן, דובי גל, נורית כהן, קובי רכט ושמעון לב-ארי. הייתה זו ההפקה הגדולה ביותר של התיאטרון עד אז: בהצגה השתתפו 11 שחקנים ו-4 נגנים, והוקלטו תזמורת גדולה ומקהלת רינת. הוצאות ההפקה הסתמכו ב-214,000 ל"י, וההצגה זכתה לתמיכה בסך 30,000 ל"י מטעם משרד החינוך (הייתה זו ההצגה הראשונה ש"בימות" זכה לתמיכה ציבורית עבורה). ההצגה זכתה לביקורות טובות ואולם ירדה מן הבמות כעבור שבועות ספורים, בסוף חודש נובמבר אותה שנה, עקב מחסור בצופים. בטורו 'הטיוטות שלי', ניתח העיתונאי אורי קיסרי את הסיבות לכישלון ההצגה והסיק שהאשם איננו במנהל יעקב אגמון, וגם לא בבמאי המוכשר ניסים אלוני, ואף לא במחזאי ("ניסים אלוני לא בייש את ניסים אלוני, הבמאי את המחזאי") ומכאן הסיק קיסרי שהסיבה לכישלון ההצגה הוא ש"לקהל אין כשרון". באביב 1979 הועלה המחזה מחדש על ידי התיאטרון הקאמרי, שוב בבימויו של אלוני, עם מוזיקה מאת ברתיני ותפאורה ותלבושות מאת שלמה ויתקין, הפעם בניהול מוזיקלי ועיבוד מאת אלכס כגן, ועם תאורה על ידי אברהם צברי, בהשתתפות: אורנה פורת, אורי לוי, יוסי פולק (השחקן היחידי מהליהוק המקורי), יוסי גרבר, יוסף כרמון, אלברט כהן, גבי קרן, דב רייזר, ששי סעד, לירון נירגד, אסתי קוסוביצקי, מיקי מרין ותמי אשל. העילה להפקה המחודשת הייתה התעניינותו של הבמאי הנודע הרולד פרינס בהצגה, לאחר ששמע עליה מפי ברתיני. עבור ההפקה המחודשת עיבד אלוני את המחזה מחדש, בין היתר הוא אפשר לדמותו של נפולאון המת, לקרום עור וגידים במהלך המחזה, להבדיל מהגרסה הראשונה בה הדמות היא שד לאורך כל המחזה. ההפקה המחודשת זכתה להצלחה גדולה, ובזכותה המחזה נודע כאחד החשובים ביצירתו של אלוני. בשנת 1993 יצא המחזה לאור בהוצאת כתר כחלק מספריית המחזות העבריים 'צד התפר'. זאת לאחר שדורי פרנס ערך את המחזה עבור הופעה בניסן נתיב, מה שדרבן את אלוני להכין את המחזה לדפוס. בשנת 2004 הועלה חידוש למחזה על ידי הסטודיו למשחק ניסן נתיב, בבימויו של אודי בן-משה, ועם לחן מחודש לשירים פרי עטה של קרן פלס. בשנת 2017 עלה בתיאטרון החאן חידוש למחזה, בבימויו של אודי בן-משה. ההצגה זכתה בפרסים בטקס פרסי התיאטרון לשנת 2017 בקטגוריית תאורה (רוני כהן) ותלבושות (יהודית אהרון). נסים אלוני, נפוליון – חי או מת!: מחזה עם פזמונים; מוזיקה מאת גארי ברתיני, ירושלים: כתר ('צד התפר: מחזה עברי'), 1993. שמעון לוי, '"חושך, חצי אור, קצת דמדומים וזהו!": נצרות, כאוס ותיאטרון ב"נפוליון – חי או מת!" מאת נסים אלוני' בתוך: נורית יערי (עורכת), על מלכים, שחקנים וצוענים: מחקרים ביצירתו התיאטרונית של נסים אלוני, בני ברק: הקיבוץ המאוחד, 2005, עמ' 230–238. יצחק בן-מרדכי, 'התעתועים שמעבר לקרנבל: קריאה במחזה "נפוליון – חי או מת" מאת נסים אלוני', במה 169 (תשס"ג), 24–46. ניתוח המחזה מאת מאיה בז'רנו כפי שהופיע במאמר העוסק ביצירותיו של נסים אלוני ביקורות על הפקת 1970 חוה נובק, נפוליון חי או מת, דבר, 8 באוקטובר 1970 מירית שם-אור; צילם: בוריס כרמי, יש נסים על הבמה, דבר, 9 באוקטובר 1970, המשך משה בן-שאול, ה"נפוליאונים" של אלוני, מעריב, 9 באוקטובר 1970, המשך עדית זרטל, אחרי בכורה: תיאטרון של נסים: "נפוליאון חי או מת" מאת נסים אלוני ובבימויו בתיאטרון "בימות", דבר, 28 באוקטובר 1970 נילי פרידלנדר, הכושי, נפוליון ונסים אלוני, מעריב, 29 באוקטובר 1970 (ריאיון עם השחקן יוסי פולק) משה נתן, פגרים, מסכות ושגעון גדלות: על "נפוליון חי או מת" של נסים אלוני, עם הצגתו בתיאטרון 'בימות', מעריב, 5 בנובמבר 1970, המשך (עם קריקטורה מאת זאב) יהונתן גפן, הצד הרביעי של המטבע: נפוליון מת, יחי נפוליון, מעריב, 4 בדצמבר 1970 אורי קיסרי, הטיוטות שלי: לקח מותו של נפוליאון, מעריב, 11 בדצמבר 1970 ביקורות על הפקת 1979 יעקב העליון, מסך ומסכה: נפוליאון כרוח-רפאים, מעריב, טור 1, 30 בינואר 1979 משה נתן, מלחמת הליצנים בנפוליאון, מעריב, 2 בפברואר 1979, המשך (שיחה עם נסים אלוני) נפוליון של אלוני קם לתחייה, דבר, 31 בינואר 1979 בוריס כרמי (צילם), נפוליון מכה שנית, דבר, 13 באפריל 1979 חוה נובק, אחרי בכורה: נפוליאון – לא חי ולא מת, דבר, 3 במאי 1979 גדעון עפרת, הנפוליונים האחרים של נסים אלוני: עם הצגת הגירסה החדשה של "נפוליון חי או מת", מעריב, 25 במאי 1979, המשך ביקורות על הפקת 2017 עידית סוסליק, עכבר העיר, "נפוליון חי או מת": חוויה תיאטרונית אחרת, באתר הארץ, 13 בנובמבר 2017 צבי גורן, נפוליון חי או מת - וממשיך לרדוף, באתר "הבמה", 13 בנובמבר 2017 יעקב העליון, מסך ומסכה: נפוליאון – הפקת היוקרה של 'בימות', מעריב, טורים 1–2, 8 באוקטובר 1970 משרד החינוך הקציב 30,000 ל"י לתמיכה בהצגת "נפוליון" ב"בימות", דבר, 8 באוקטובר 1970 חוה נובק, נפוליאון של נסים אלוני מת, דבר, 25 בנובמבר 1970; יעקב העליון, מסך ומסכה: "נפוליאון" – מת!, מעריב, טורים 1–2, 26 בנובמבר 1970. אורי קיסרי, הטיוטות שלי: לקח מותו של נפוליאון, מעריב, 11 בדצמבר 1970 עידית סוסליק, עכבר העיר, "נפוליון חי או מת" לצפייה ישירה - תיאטרון החאן, באתר הארץ רון שוורץ, ‏נפוליון חי. ועוד איך חי, באתר גלובס, 21 בדצמבר 2017 מיה אשרי, טקס פרסי התיאטרון: "סוס אחד נכנס לבר" היא הזוכה הגדולה עם ארבעה פרסים, באתר הארץ, 25 במאי 2018